คือหนูมีอะไรกะเเฟนมาเมื่อเดือนที่เเล้วไม่ได้ใส่ถุงยางเเต่เเตกข้างนอก หลังมีประจำเดือน (เป็นประจำเดือนประมานวันที่15)มาตอนนี้วันที่14ประจำเดือนยังไม่มา เเต่มีตกขาวเป็นสีน้ำตาล ซื้อที่ตรวจครรภ์มาตรวจเเล้วไม่ท้อง อยากทราบว่าประตำเดือนมาผิดปกติ หรือท้องค่ะ
สวัสดีค่ะ หากมีเพศสัมพันธ์โดยใช้วิธีการหลั่งนอก และไม่ได้ใส่ถุงยางอนามัย จะมีโอกาสตั้งครรภ์ได้ประมาณ 4%-22%ดังนั้น หากในตอนนี้ประจำเดือนยังไม่มา แต่ได้ตรวจหาการตั้งครรภ์อย่างถูกต้องแล้ว ไม่พบว่ามีการตั้งครรภ์ ก็แสดงว่าไม่ได้มีการตั้งครรภ์เกิดขึ้นสำหรับตกขาวสีน้ำตาล น่าจะเป็นตกขาวที่มีเลือดปน ซึ่งเลือดดังกล่าว อาจเป็นเลือดที่จะออกมากก่อนที่ประจำเดือนจะมาก็ได้ ดังนั้น หากหลังจากนี้ 1-2 วัน ได้มีเลือดประจำเดือนสีแดงออกมา ก็ถือว่าปกติดีค่ะแต่หากประจำเดือนยังคงไม่มา ก็จะเกิดจากสาเหตุอื่นๆ เช่น มีความเครียด เรียนหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น และหากประจำเดือนไม่มา และยังคงมีตกขาวสีน้ำตาลออกมาเรื่อยๆ หรือมีอาการปวดท้องน้อย ก็อาจเกิดจากการติดเชื้อในช่องคลอดหรือมดลูกได้ ในกรณีนี้ ควรไปพบสูติ-นรีแพทย์เพื่อตรวจหากสาเหตุค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น และควรใส่ถุงยางอนามัยด้วย เพื่อป้องกันโรคติดต่อทาวเพศสัมพันธ์ค่ะ